Կոնստանտին Սիդենկո

մինի|305x305փքս| Կոնստանտին Սիդենկոն (աջից) այցելել է USS Chung-Hoon (DDG-93) նավ: 2006 թ.
**Կոնստանտին Սեմյոնովիչ Սիդենկո** (.  ), խորհրդային ռուս զորահրամանատար, Արևելյան զինվորական օկրուգի զորքերի հրամանատար (2010—2013), Բալթյան նավատորմի հրամանատար (2006—2007), Խաղաղօվկիանոսյան նավատորմի հրամանատար (2007—2010): Ծովակալ (10.06.2010): Արժանացել է «ԽՍՀՄ զինված ուժերում մարտական վաստակի համար», «Հայրենիքին մատուցած ծառայությունների համար» և այլ շքանշանների։

## Կենսագրություն
Սիդենկոն ծնվել է 1953 թվականի փետրվարի 2-ին Խաբարովսկում։ 1970 թվականին ընդունվել է Խաղաղօվկիանոսյան բարձրագույն ռազմածովային դպրոց, որն ավարտել է 1975 թվականին: Հետագայում՝ 1989 թվականին, ավարտել է նաև ռազմածովային ակադեմիան, որից հետո Խաղաղօվկիանոսյան նավատորմում ծառայել է որպես սուզանավերի տորմիղի հրամանատարի տեղակալ։ Հինգ տարի անց ավարտել է ՌԴ գլխավոր շտաբի ռազմական ակադեմիան և դարձել ինչպես սուզանավերի տորմիղի, այնպես էլ էսկադրիլիայի շտաբի պետ։ Նա այդ պաշտոնը վարել է մինչև 2000 թվականի հունիսը, երբ նշանակվել է Հյուսիսարևելյան զորքերի հրամանատար: 2002 թվականի ապրիլին Սիդենկոն դարձել է Խաղաղօվկիանոսյան նավատորմի հրամանատարի առաջին տեղակալը, 2006 թվականի մայիսին՝ Բալթյան նավատորմի հրամանատարը: 2007 թվականի դեկտեմբերին նա ստանձնել է Խաղաղօվկիանոսյան նավատորմի հրամանատարի պաշտոնը, իսկ 2010 թվականի հուլիսին դարձել է Արևելյան ռազմական շրջանի գլխավոր հրամանատար: 2010 թվականի դեկտեմբերի 29-ին ՌԴ նախագահի հրամանագրով Սիդենկոն նշանակվել է նույն վայրում հրամանատար:

Նավատորմում ծառայությունն սկսելով սպայական ցածր պաշտոններից՝ Սիդենկոն հաջող կարիերա է արել անսպառ եռանդի, գիտելիքներն անընդհատ խորացնելու, հրամանատարական-կազմակերպչական հմտությունները զարգացնելու, նորարարական ջիղ դրսևորելու, իր և ենթակաների նկատմամբ խստագույն պահանջկոտության շնորհիվ: 1995 թվականի մայիսի 5-ին ստանալով դերծովակալի կոչում՝ նա 1999 թվականի օգոստոսից նշանակվել է Հյուսիսարևելյան զինված ուժերի շտաբի պետ և հրամանատարի տեղակալ, իսկ 2000 թվականի հունիսից՝ հրամանատար: 2001 թվականի հունիսին ստացել է փոխծովակալի կոչում։ 2002 թվականի ապրիլից պաշտոնավարել է որպես շտաբի պետ և Խաղաղօվկիանոսյան նավատորմի հրամանատարի տեղակալ։ 2006 թվականի մայիսից նշանակվել է Բալթյան նավատորմի, իսկ 2007 թվականի դեկտեմբերից՝ Խաղաղօվկիանոսյան նավատորմի հրամանատար։ 2009 թվականին որպես Խաղաղօվկիանոսյան նավատորմի մի շարք ռազմանավերի ու ծովային հետևակի հրամանատար՝ Ադենի ծովածոցում մասնակցել է սոմալիական ծովահենների դեմ պայքարելու նպատակով նախաձեռնված միջազգային առաքելությանը: 2010 թվականի հունիսին ստացել է ծովակալի կոչում, իսկ հաջորդ ամիս ժամանակավորապես ստանձնել է Արևելյան ռազմական օկրուգի զորքերի հրամանատարի պարտականությունները։ 2010 թվականի հոկտեմբերի 29-ին ՌԴ նախագահի հրամանագրով նշանակվել է Արևելյան ռազմական օկրուգի հրամանատար։ 2013 թվականի հոկտեմբերի 9-ին թոշակի է անցել տարիքի պատճառով։

2011 թվականի դեկտեմբերին « Եդինայա Ռոսիա» կուսակցությունից առաջադրվել է պատգամավորության թեկնածու Պետդումայի ընտրություններում, ընտրվել է, սակայն հրաժարվել է ընդունել պատգամավորական մանդատը հօգուտ Էլմիրա Գլուբոկովսկայայի: 2014 թվականին Սիդենկոն դարձել է Հեռավոր Արևելքի ռադիոակտիվ թափոնների կառավարման կենտրոնի (DWZ *DalRAO* ) տնօրեն։ 2015 թվականին նա ընտրվել է *Վլադիվոստոկի ծովային ասամբլեայի* նախագահ։ 2020 թվականի փետրվարից պաշտոնավարել է որպես Ռուսաստանի դաշնային բնապահպանական օպերատորների ընկերության գլխավոր տնօրեն: Ռուսաստանի ձմեռային լողի ֆեդերացիայի նախագահն է:

## Պարգևներ
* «ԽՍՀՄ զինված ուժերում հայրենիքին ծառայելու համար» III աստիճանի շքանշան
* «Զինվորական վաստակի համար» / «За военные заслуги» շքանշան (1999),
* «Ծովային վաստակի համար» / «За морские заслуги» շքանշան (3.06.2006)
* ԽՍՀՄ-ի և Ռուսաստանի Դաշնության մեդալներ

## Ծանոթագրություններ

## Արտաքին հղումներ
* 

Կատեգորիա:1953 ծնունդներ
Կատեգորիա:Ապրող անձինք
Կատեգորիա:ԽՄԿԿ անդամներ
Կատեգորիա:Ռուս ծովակալներ
Կատեգորիա:ՎՀ/թեմա 4